CELEX: C2006/310/47
Language: fi
Date: 2006-12-16 00:00:00
Title: Asia T-296/06: Kanne 19.10.2006 — Dongguan Nanzha Leco Stationery v. Euroopan unionin neuvosto

16.12.2006   
            
            
               FI
            
            
               Euroopan unionin virallinen lehti
            
            
               C 310/25
            
         Kanne 19.10.2006 — Dongguan Nanzha Leco Stationery v. Euroopan unionin neuvosto
   (Asia T-296/06)
   (2006/C 310/47)
   Oikeudenkäyntikieli: englanti
   Asianosaiset
   
      Kantaja: Dongguan Nanzha Leco Stationery (Dongguan City, Kiina) (edustaja: A.. P. Bentley, QC)
   
      Vastaaja: Euroopan unionin neuvosto
   Vaatimukset
   
               —
            
            
               Neuvoston asetus (EY) N:o 1136/2006 kantajaa koskevilta osin on kumottava.
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on mappimekanismien tuottaja, vaatii, että lopullisen polkumyyntitullin käyttöön ottamisesta Kiinan kansantasavallasta peräisin olevien mappimekanismien tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annettu neuvoston asetus (EY) N:o 1136/2006 (1) kumotaan siltä osin kuin se vaikuttaa kantajaan.
   Kantaja vetoaa kanteensa tueksi perusasetuksen (2) 2 artiklan 10 kohdan rikkomiseen siltä osin kuin yhteisön toimielimet määrittelivät kantajan vientihinnaksi sellaisen hinnan tehtaalla Kiinassa, johon ei sisältynyt myyntejä eikä yleisiä ja hallinnollisia kuluja, vaikka nämä kulut sisältyivät normaaliarvoon.
   Kantaja vetoaa edelleen hyvän hallinnon periaatteen loukkaamiseen ja huolellisuusvelvollisuuden laiminlyöntiin siltä osin kuin yhteisön toimielimet eivät olleet tarkistaneet myynteihin sekä yleisiin ja hallinnollisiin kuluihin liittyviä, sitä myyntiyhtiötä koskevia tietoja, jonka kautta kantaja myy tuotteitaan, sen määrittämiseksi, oliko kantajan vientihinta määritettävä kantajan Kiinassa sijaitsevan tehtaan hintatason sijasta tämän myyntiyhtiön hintatasolle.
   Lopuksi kantaja vetoaa perusasetuksen 2 artiklan 7 kohdan rikkomiseen sekä hyvän hallinnon ja puolueettomuuden periaatteiden loukkaamiseen siltä osin kuin yhteisön toimielimet muuttivat normaaliarvon määrittelytapaa ilman mitään selvää objektiivista perustetta.
   
      (1)  EUVL 2006 L 205, s. 1.
   
      (2)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:O384/96 (EYVL 1996 L 56, s. 1).